Ahmad Hassan

Ahmad Bin Haji Hassan yang lebih dikenali sebagai Ahmadi Hassan atau Pak Chat merupakan seorang pelakon radio, pengarah, penerbit drama, penerbit filem, pencipta lagu dan penyanyi genre muzik pop, dangdut, padang pasir, irama melayu, irama hindustan dan nasyid di era 70-an dan 80-an.

Biodata
Ahmadi Hassan lahir pada 17 Jun 1947 di Kampung Padang Menora, Seberang Perai, Pulau Pinang dan merupakan anak kelima dalam keluarga Allahyarham Haji Hassan.

Ahmadi Hassan dimasukkan ke sekolah rendah dalam tahun 1954 dan seterusnya ke sekolah menengah. Atas kejayaan awal itu, Ahmadi Hassan telah memohon untuk menjadi guru. Pada tahun 1969, beliau berjaya menjadi guru sementara di salah sebuah sekolah di Alor Biak, Air Hitam (Kedah). Beliau mengajar matapelajaran Bahasa Malaysia dan Bahasa Inggeris.

Semasa menjadi guru sementara inilah, Ahmadi Hassan mengisi masa lapang dengan menyertai aktiviti teater (ketika itu dipanggil 'sandiwara'). Di saat ini, kecenderungan beliau dalam bidang penulisan dan pengarahan drama amat ketara. Drama pertama yang ditulis dan diarah adalah "KEMBALI" yang dipentaskan di Sekolah Menengah PGAS dalam tahun 1967.

Ahmadi Hassan akhirnya meletakkan jawatan sebagai guru sementara. Dalam tahun 1971, beliau berhijrah ke Kuala Lumpur dengan azam untuk menjadi seorang juruhebah radio.

Sebelum bertapak di RTM, Ahmadi Hassan pernah bekerja di stesen minyak Shell, Jalan Tun Razak, Kuala Lumpur. Tidak lama selepas itu dengan berbekalkan pengalaman yang ada, beliau akhirnya diterima bertugas di RTM sebagai juruhebah/penerbit di bahagian Siaran Pembangunan dan Pertanian RTM.

Semasa berada di bahagian Pembangunan dan Pertanian ini, Ahmadi Hassan sering menerbitkan rancangan-rancangan berbentuk siasah, belia bergerak maju, halaman pertanian dan perniagaan.

Bermula daripada kerjaya sebagai juruhebah ini, Ahmadi Hassan mula dikenali sebagai Pak Chat kerana peranan utamanya dalam siri drama pembangunan berjudul Fajar Di Bumi Permata.

Bersandarkan daripada kejayaan drama Fajar Di Bumi Permata serta populariti beliau membawa watak tersebut, Ahmadi Hassan telah ditawarkan kontrak rakaman suara oleh Allahyarham M.Shariff. Bermula daripada album pertama beliau berentak irama hindustan, wujudlah nama Ahmadi Hassan yang dikenali sehingga ke hari ini.

Dari semasa ke semasa, Ahmadi Hassan banyak menerima undangan persembahan pentas (menyanyi dan berlawak), selain undangan dari stesen televisyen RTM. Video klip beliau juga sering disiarkan di televisyen manakala lagu-lagu beliau terutamanya nasyid kerap dimainkan di radio pada waktu itu.

Setelah beberapa tahun di RTM, Ahmadi Hassan berhijrah ke RISDA. Tujuan beliau adalah untuk mencari pengalaman serta mendekatkan diri dengan bidang perniagaan. 

Ahmadi Hassan sempat menceburkan diri dalam perniagaan ikan kering, import lembu dari Siam, mengedar basikal BMX sehinggalah akhirnya menjadi penerbit drama swasta, telefilem dan filem. 

Drama swasta pertama terbitan beliau adalah Darah Daging yang mana skripnya ditulis oleh seorang penulis yang tidak asing lagi iaitu Allahyarham Azizi Abdullah, manakala diarahkan pula oleh Allahyarham Aziz Satar. Sebuah lagi skrip tulisan Allahyarham Azizi Abdullah yang diterbitkan oleh Ahmadi Hassan ialah drama Seorang Tua Di Kaki Gunung.

Selain menerbitkan drama, Ahmadi Hassan juga banyak mengarahkan drama untuk siaran RTM dan TV3. Beliau juga telah menghasilkan filem pertamanya berjudul Penghujung Malam (sebagai pengarah dan penerbit) lakonan Noor Kumalasari, Khalid Saleh, Melissa Saila dan Allahyarham Yusni Jaafar.

Meninggal dunia
Ahmadi Hassan telah kembali ke Rahmatullah pada 17 Februari 2010 kerana komplikasi buah pinggang.SOROTAN 2010 : Pergi Tinggalkan Nama, Jasa Tidak Dilupa. Semasa hayat beliau, Ahmadi Hassan berpeluang merakamkan 16 buah album berentak hindustan serta 8 buah album pop dan berirama padang pasir (nasyid). Beliau juga berpeluang menghasilkan sebuah album berbahasa Arab di Cairo, Mesir berjudul Samrah Ya Samrah dalam sekitar tahun 1980-an.

Album terakhir Ahmadi Hassan berjudul Bahagia Berkasih telah dinobatkan sebagai Album Nasyid Terbaik di Anugerah Industri Muzik (AIM) ke-14. Kemenangan itu amat bermakna buat beliau, apatah lagi album tersebut adalah album nasyid penuh berirama padang pasir yang menggunakan muzik orkestra Arab yang telah diidamkan produksinya sejak sekian lama.

Sama-samalah kita sedekahkan Al-Fatihah buat Allahyarham Ahmadi Hassan. Semoga roh Allahyarham dicucuri rahmat.

AL-FATIHAH.

Laman WEB

http://www.facebook.com/pakchat

http://www.youtube.com/ahmadihassanmusic
Album
 Kemana Nona
 KOLEKSI BINTANG - Ahmadi Hassan

Lagu-lagu
 Kemana Nona
 Lupakan Yang Lalu
KOLEKSI BINTANG - Ahmadi Hassan (Universal, 2005)

CD 1:

 Maafkan Daku Menyintaimum
 Hanya Pada Allah
 Godaan Dunia
 Biarlah Kau Mengerti
 Illahi
 Aku Sudah Jatuh Cinta
 Kasih Derita
 Pengantin Baru
 Hanya Daun Daun
 Cinta Mula Berbunga
 Pertiwiku
 Cubalah Cuba
 Membawa Diri
 Islam Agama Kemajuan

CD 2:

 Budi Dan Cinta
 Pening Kepala
 Ku Tak Berdaya
 Kisah Pak Chat
 Tiada Cinta Setulus Kata
 Kerelaan
 Boleh Kata Boleh
 Jasa Ayah Bonda
 Kepangkuan Tuhan
 Duka Dalam Sepi
 Renungkanlah
 Ke Mana Ku Bawa
 Patah Hati
 Mengapa Kau Tangisi

Rujukan 


 Pautan luar 
 Ahmad Hassan
  Lirik Lagu Ahmadi Hassan

Kategori:Kelahiran 1947
Kategori:Kematian 2010
Kategori:Penyanyi lelaki Malaysia
Kategori:Orang dari Pulau Pinang